  Майя Бывальцева Воткаын Удмурт кадет корпуслэн интывылаз часовня но причал лэсьтозы. Дышетсконнилэн попечительёсызлэн советсылэн кенешонэз бере 18-тӥ шуркынмонэ журналистъёслы со сярысь вераз элькун кивалтэтлэн тӧроез Виктор Савельев. «Туннэ ми татын часовня интыян сярысь ужпумез эскеримы, ӵектосэз учкимы, малы ке шуоно со егитъёсты, пиналъёсты визьноданлэн одӥгез люкетэз луэ», — пусйиз премьер-министр. Причаллы кулэяськон кылдӥз, куке Росси азьмуртлэн Приволжск федерал округъя ужоскето муртэз Михаил Бабич юрттэмен автомобильёс,но ялъёс басьтон понна элькунлы 46 миллион манет висъязы. Озьы ик кенешонъёс мыно, ваньмон дыръязы дышетскисьёс корпусысь бассейнэ ветлыны мед быгатозы шуыса. Кызьы пусйиз улосвылъя валтӥсь федерал инспектор Дмитрий Мусин, со дунтэк луыны кулэ. Со сяна, Виктор Савельев корпуслэн вордскем нуналэзлы сӥзем сӥё-дано построение пыриськиз. Таяз арын кадетлэсь кылзэ сётӥзы 63 пияшъёс, 40-эз соос пӧлысь — витетӥ классын дышетскисьёс. Удмурт кадет корпусын дышетскисьёс присяга сётӥзы 16 фото Тегъёс: Дышетон ВикторСавельев ДмитрийМусин Удмуртия Вотка кадетъёс  